2020IAKU0010

H20/0079/BATZARRA/2020

***2020ko URRIAREN 13an EGINDAKO PRESAZKO IZAERA DUEN EZOHIKO BATZARRAREN AGIRIA.-***

***================================***

***ALKATEA / ALCALDE***

*HARITZ ALBERDI ARRILLAGA*

***BERTARATUAK / ASISTENTES***

ITZIAR LARRAÑAGA ARREGI

IBON GEREKA BALENTZIAGA

ANE LOIDI LEUNDA

EKAITZ ESTEBAN PERTUSA

NAHIA ITURBE ZUBIZARRETA

AITOR URRESTI MARTINEZ

JON ELICEGUI AIZPURU

IOSU MUGICA GARMENDIA

***EZ BERTARATUAK / NO ASISTENTES***

M.ITZIAR ETXARTE OTEGI

ELENA URRESTI ARRUTI

***IDAZKARIA / SECRETARIO***

*MARCOS AIZPURU ISASTI*

**Getarian, Udaletxeko bilera aretoan, aurrez egindako deiari jarraituz, 2020ko urriaren 13a, arratsaldeko 20:06etan, Udalaren batzar osoa biltzen da presazko izaera duen ezohiko saioan, goian aipatzen diren zinegotziak, Haritz Alberdi Arrillaga Alkatearen lehendakaritzapean.**

**Bertan aurkitzen da Udalaren idazkari kontu-hartzaile akzidentala den Marcos Aizpuru Isasti eta zinpean ekitaldiaren berri jasotzen du.**

**GAI ZERRENDA**

**2568/1986 Errege Dekretuko 79. artikuluak eta 7/1985 Legeko 46.2 artikuluak xedatutakoaren arabera, bilera honen premiazko izaera berretsi egin behar du Udalbatzarrak gaien azterketari ekin aurretik.**

**Premiatasuna berresteko bozketa egin da honako emaitzarekin**

**Alde bozkatu dute EH Bildu Udal Taldeko 6 zinegotziek eta Getariako EAJ-PNV Udal Taldeko 3 zinegotziek.**

**Emaitzaren arabera, berretsi egin da premiatasuna eta gaien azterketari ekin zaio.**

**Bakarra: GETARIAKO 2020-2023 DIRULAGUNTZEN PLAN ESTRATEGIKOA ALDATZEKO HASIERA BATEZ ONARTZEKO IRIZPENA.**

Getariako dirulaguntzen 2020-2023 plan estrategikoaren ordenantza hasierako izaerarekin 2019ko azaroaren 26an izandako bilkuran onartu zen.

Azaroaren 17ko 38/2003 Legearen 8.1 artikuluak xedatutakoaren arabera, dirulaguntzak emateko asmoa duen Udal orok onartu behar du aurrez berari dagokion Dirulaguntzen Plan Estrategikoa

Aldaketa egiteko beharra dago, batetik, Covid-19ak eragindako krisiak ahalik eta ondorio txikienak izateko, aurreikusi da bi dirulaguntza lerro gehitzea, eta bestetik aurreikusitako musika eskolaren funtzionamendu gastuei aurre egiteko partida gehitzea (bajak estaltzeko).

Dagokion Batzordearen bileran, zirriborroa banatu zen 2020ko irailaren 15ean egindako bileran, eta irailaren 29an izandako ohiko bilkuran udalbatzak onespena eman zitzaion emandako irizpenari.

Proposamenean jasotzen zen, besteak beste, Covid-19aren ondorio ekonomikoei aurre egiteko neurrien barruan, herriko denda eta establezimenduetan erabiltzeko erosketa bonoen bidezko dirulaguntzak Getariako herritarrentzat. Horretarako 10.000,00 euroetako kopurua ezartzen da 2020ko aurrekontuetan. Azalpenean jasotzen zena amaieran txertatzen zen laukian akatsekin idatzi zen, eta akats hori antzeman da.

Batzordeak irizpena eman dio antzemandako akatsa zuzentzea, 2020ko urriaren 13an egindako bileran.

Apirilaren 2ko 7/1985 Legeko 22. eta 49. artikuluek xedatutakoaren arabera, Udalbatzarrari dagokio ordenantzaren onarpena, eta izan daitekeen aldaketa, eta prozedura hauxe da:

a) Udalbatzarrak hasierako onarpena eman, nahikoa da gehiengo soila izatea.

b) Jendaurreko erakustaldia eta interesdunen entzunaldia, gutxienez hogeita hamar egunez luzatuko dena, erreklamazio eta iradokizunak aurkeztu ahal ditzaten.

c) Garaiz aurkeztutako erreklamazio eta iradokizun guztien ebazpena eta Udalbatzarraren behin betiko erabakia.

d) Erreklamazio zein iradokizunik aurkeztuko ez balira, behin behineko erabakia behin betikotzat joko da.

Eta besterik gabe bozketa egiten da, honako emaitzarekin:

Alde bozkatu dute EH Bildu Udal Taldeko 6 zinegotziek eta EAJ-PNV Udal Taldeko 3 zinegotziek

Horren arabera, gehiengo osoaren aldeko botoekin, ERABAKI DA:

LEHENGOA.- Hasiera batez onartzea Getariako 2020-2023 Diru-laguntzen plan estrategikoa ordenantzaren aldaketa, aurkeztua izan den era berean.

BIGARRENA.- Erabakiaren jendaurreko erakustaldia eta interesdunen entzunaldia egitea Gipuzkoako Aldizkari Ofizialean iragarkia argitaratuz eta bandoa plazaratuz, hogeita hamar egunez, erreklamazio eta iradokizunak aurkeztu ahal daitezen. Epea, erabaki honen iragarkia Gipuzkoako Aldizkari Ofizialean argitaratzen den hurrengo lanegunetik zenbatzen hasiko da.

HIRUGARRENA.- Garaiz aurkeztutako erreklamazio eta iradokizun guztien gaineko txostena egin ondoren eta batzordean iriztatu eta gero, Udalbatzarrak behin betiko erabakia hartuko du.

LAUGARRENA.- Erreklamazio zein iradokizunik aurkeztuko ez balira, behin behineko erabaki hau behin betikotzat joko da.

BOSGARRENA.- Ordenantzaren testua akta agiriari bukaeran eranstea [I. eranskin](#EranskinaII) bezala.

**Eta besterik gabe, Alkateak bilera amaitzea erabaki zuen, arratsaldeko zortziak eta hamar zirenean.-**

 OE

ALKATEAK

Iz. / Fdo. Haritz Alberdi Arrillaga

I Eranskina

**ATARIKOA**

Getariako udalak, gure gizartearen kohesioa eta partaidetza bermatzeak  eta sustatzeak duen garrantziaz jabeturik, herriko irabazi asmorik gabeko entitateei, urteroko aurrekontuen bidez, diru laguntzak jasotzeko aukera eskaintzen die aipatutako helburu hauek betetzen dituzten jarduerak gauzatzeko.

Azaroaren 17ko 38/2003 Legearen 8.1 artikuluak oinarrizko izaera duenez, diru-laguntzak emateko asmoa duen Udal orok onartu behar du berari dagokion Diru-laguntzen Plan Estrategikoa.

Legearen printzipio zuzentzaileetako bat gardentasuna da eta, Legeak arautzen dituen tresna sorta zabalarekin batera, horrek eragin zuzena izango du diru-laguntzen bidezko gastu publikoaren kudeaketaren efizientzia eta efikazia mailak igotzeko.

Efikazia hobetzeko, legerian Diru-laguntzen Plan Estrategiko bat egin beharra aurreikusten da, urte anitzekoa eta diru-laguntzak sortu aurretik edo Diru-laguntzen Ordenantza Orokorrak ezarritako eran Udalbatzak irabazi asmorik gabeko fundazioekin egin litzatekeen lankidetza-hitzar¬menak sortu aurretik gauzatu beharrekoa.

Horrenbestez, Udal honek Diru-laguntzen Plan Estrategikoa onartu du, honako artikuluak dituena

**I. KAPITULUA**

XEDAPEN OROKORRAK

1. artikulua.

Udal honek 2020-2023 aldian emango dituen diru-laguntzak honako plan honetan aurreikusitakoaren arabera emango ditu.

2. artikulua.

Plan honetan aurreikusitako diru-laguntzak eraginkorrak izateko, dagozkion diru-esleipenak sartu beharko dira urte bakoitzeko udal aurrekontuetan eta diru-laguntzak arautzen dituzten oinarriak jasotzen dituzten Ordenantzak onartu beharko dira.

3. artikulua.

Diru-laguntzak ezartzeko baldintza izango da aurrekontu egonkortasunaren helburuak betetzea, eta beraz, onartuko diren aurrekontu esleipenak eta diru-laguntzak arautzen dituzten oinarriak uneoro helburu horietara egokitu beharko dira.

4. artikulua.

Diru-laguntzen Plan Estrategiko hau onartzeak ez du inolako eskubiderik sortuko onuradun izan daitezkeenentzat, eta ezingo dute inolako kalte ordainik edo konpentsaziorik eskatu Plana bere horretan betetzen ez bada.

5. artikulua.

Honakoak dira Plan honen printzipio orokorrak:

* Publizitatea eta lehiakortasun askea aurrez egindako deialdi bidez. Bertan, objektibitatea, gardentasuna, publizitatea, lehiakortasuna eta fondo publikoen banaketan berdintasuna bermatu beharko dira, hori guztiori, emakida zuzenaren kaltetan gabe. Emakida zuzenak, aplikatu dakiokeen arauan ezarritakoaren arabera, aurrez dagokion aurrekontu kontsignazioa izan beharko du.
* Aurrez deialdian ezarritako irizpide objektiboen arabera egingo da emakida, onuradun izan daitezkeenak irizpide horiek aurrez ezagutzen dituztela bermatzeko.
* Eraginkortasuna jarritako helburuak betetzerakoan eta efizientzia baliabide publikoak esleitzerakoan, kantitate eta kalitate aldetik justifikatu beharko delarik.
* Diru laguntza eskatzen duten erakundeen helburuak diruz lagundutako jardueretan berdintasunaren eta diskriminaziorik ezaren printzipioetara egokitzen direla kontrolatzea eta aztertzea.
* Orohar, diru laguntzek, Getariako Udaleko Eragileen Erregistroan onarturiko taldeek  herritar guztientzat eta modu ireki batean antolatzen dituzten jarduerak, Getariako herriaren dinamika sozial, kultural eta ekonomikoa indartzeko  eta auzolanerako konpromezua eta betebeharra sustatzeko balio behar dute

6. artikulua.

Laguntzak edo diru-laguntzak emateko organo eskuduna Alkatetza izango da. Bere funtzioa izango da kudeaketa ekonomikoa egitea, eta beraz, Diru-laguntzen Plan Estrategikoa exekutatzea.

**II. KAPITULUA**

PLANAREN EDUKIA

7. artikulua.

Ordenantza arautzailean aurreikusitakoaren arabera, Plan honetan 2020-2023 ekitaldietarako aurreikusitako diru-laguntzen eta laguntzen emakidak honakoak jasotzen ditu dagokion Eranskinean:

* Lortu nahi diren helburuak.
* Emakida mota aplikagarria.
* Hartzaileak.
* Diru-kopurua.
* Aurrekontu-aplikazioa.

8. artikulua.

Aurrekontuan aurreikusitako diru-laguntzak ondorengo irizpideen arabera zerrendatuta agertzen dira eranskin bakoitzean:

* Helburua.Irizpide horrekin diru-laguntza zein helburutarako erabiliko den zehazten da, gero helburu hori ebaluatu ahal izateko.
* Kudeaketa mota. Irizpide horrekin diru-laguntza emateko aplikatu beharreko prozedura aurreikusten da, Diru-laguntzen Udal Ordenantzan xede horrekin ezarritako printzipio orokorrekin eta baldintzekin bat etorriz (lehiakortasunaskea edo lankidetza hitzarmena).
* Zenbatekoa. Diru-laguntza bakoitzerako aurreikusitako kontsignazioa.

**III. KAPITULUA**

ONURADUNAK ETA DIRU-LAGUNTZAK EZARRIKO DIREN ARLOAK

9. artikulua.

Udalak, deialdi publiko bidez edo emakida zuzenen bidez, emango dizkie diru-laguntzak, lehentasunez. irabazi asmorik gabeko  Getariako Udaleko Eragileen Erregistroan onarturiko taldeei herri onurako edo gizartearen intereseko jarduerak egiteko edo udal eskumeneko helburu publikoak lortzeko. Baita kanpoko erakunderen batek ere, Udalak bere esku hartzea herria edota herritarrentzat interesgarritzat jotzen badu.

10. artikulua.

Udalak diru-laguntzak emango ditu urtero honako arloetan:

**MERKATARITZA**

Diru laguntza honen xedea herriko merkataritza balioan jarri eta berau sustatzeko ekimen irekiak bultzatzea da.

**EUSKARA**

Diru-laguntza hauen xedea euskararen arloan lan egiten duten elkarteei beren jardunean laguntzea da.

Alde batetik, herritarren artean euskararen ezagutza bultzatu eta areagotzeko eta herriko txoko guztietan euskararen presentzia bermatzeko.

Bestetik, euskararen hizkuntza-eskubideen urraketen aurrean lan egiteko, eta hainbat ikerketa eta txosten idazteko.

Euskara hizkuntza moderno bezala sustatzeko eta bere balioa azalarazteko.

Eta azkenik, euskaraz irakurtzeko ohitura normalizatu eta zabaltzeko

**GAI HUMANITARIOAK ETA GIZARTE EKINTZA**

Alde batetik,  pertsona guztien eskubide sozial, zibil eta politikoak bermatzea, eta baita arrazakeria eta xenofobiaren aurkako eta elkarbizitza eta aniztasunaren aldeko kulturarteko politikak garatzea da.

Bestetik, garapenerako lankidetza programak antolatzeko diru laguntzak arautzea. Aipatu programak garapen bidean dauden herrialdeetako biztanleen baldintza sozio-ekonomikoak hobetzera eta bereziki, Nazio Batuen Milurtekoaren garapen helburuak betetzera bideratuko dira, halaber, Getariako  bizilagunen artean bertako eta nazioarteko elkartasuna bultzatzeko izango dira.

Azkenik, gizarte egoera berezietan dauden kolektiboak lagundu eta beraien gizarteratzea sustatzeko…

**KULTURA**

Diru laguntza honen xedea Getarian gutxieneko gizarte balio batzuekin (genero berdintasuna, herri partaidetza, etab.) euskal kulturaren, ohitura zaharren, nekazaritza ekologikoaren… arloetan jarduerak egiten dituzten herriko elkarteei (lehendik daudenei zein eratu nahi direnei) on egitea da. Honekin Getarian, kultur, gizarte eta partaidetza arloko dinamikak sortu nahi dira, udalerriari berari “bizitza” emateko.

**HEZKUNTZA**

Diru laguntza honen xedea, hezkuntza komunitateak (eskolak, guraso elkarteak…) hezkuntza gaiekin osagarriak diren eskolaz kanpoko jarduerak bultzatzea da.

**GAZTERIA**

Laguntza ekonomiko honen xedea, Getarian gazteei zuzenduriko programak eta egitasmoak sustatu eta laguntzea da, gazteentzako jarduera eskaintza suspertzeko. Hala nola, herriko gazteen elkarteek edo aisialdi taldeek egiten dituzten urteroko programak eta aldizkako ekitaldia garatu eta burutu ahal izateko.

**KIROLA**

Laguntza ekonomiko honen xedea, Getarian lanean diharduten irabazi asmorik gabeko kirol talde eta elkarteek herritarren kirol beharrei erantzuna emateko gai den kirol sarea garatu eta bereziki, bertako kirolak sustatu eta indartzea helburua du diru laguntza honek: pilota, arrauna, futbola etab.

**DEMOKRAZIAKO OINARRIZKO ESKUBIDEEN SUSTAPENA**

Laguntza ekonomiko honen xedea, Getarian bertan edo getariarentzat interesgarri gerta daitezkeen bakearen, , demokraziaren, elkarbizitzaren, oroimen historikoa berreskuratzearen eta giza eskubideen aldeko hedapen, eraikitze, sustatze eta defentsa proiektuak eta jarduerak gauzatzea.

**SENTSIBILIZAZIORAKO ETA GIZARTE ERALDAKETARAKO PROIEKTUENTZAKO DIRU LAGUNTZAK**

Diru laguntza honen xedea, eraldaketa soziala bultzatzen duten ekimenak garatu eta indartzea da. Zuzenean edo zehar-bidez genero ekitatea, ekologia, giza eskubideak, kontzientzia kritikoa eta gizarte jasangarria sustatzen duten ekintzak eragitea da.

**BERDINTASUNA**

Diru laguntza honen xedea, emakume-elkarteei eta elkarte mistoei zuzendutako diru laguntzak arautzea, proiektuak edo ekintzak egin ditzaten gizonen eta emakumeen arteko berdintasuna bultzatzeko, edota emakumeen elkartegintza eta parte hartzea sustatzeko udalerriko bizitza politiko, ekonomiko, sozial eta kulturaren esparru guztietan.

**EUSKAL HERRIA**

Laguntza ekonomiko honen helburua Euskal Herriaren kohesioa lantzen duten ekintzak egiten dituzten erakunde publiko edo pribatuak diruz laguntzea da.

**INGURUMENA**

Diru laguntza honen xedea, ingurumen Arloko helburu nagusiekin bat datozen proiektuek edukiko dute lehentasuna, bereziki: Hiri hondakinen prebentzioa, eta horiek berrerabiltzea, birziklatzea eta/edo horiek konpostgintzarako erabiltzea; Udalerrian bio-dibertsitatea babestea edota sustatzea (horren barruan sentsibilizazio eta zabalkunde programak sartzen dira, eta baita azterketak eta ekintza zehatzak egitea ere); Udalerrian negutegi efektuko gas gutxiago isurtzea;  Osasuna sustatzea.

**AUZOAK**

Diru laguntza honen xedea, auzo bizitza sustatu eta auzoetako Elkarteen ekimen programak bultzatzea da; besteak beste, jaiak, hitzaldiak etab.

**IV. KAPITULUA**

DIRUZ LAGUNDUTAKO PROGRAMEN ERAGINKORTASUNAREN AZTERKETA. EMAITZEN AZTERKETA

12. artikulua.

Diru-laguntza bakoitzaren eraginkortasuna hobeto aztertzeko, diru-laguntzak ematen dituzten Zerbitzuek txosten arrazoitua eskatuko diete diru-laguntzak jasotzen dituztenei. Txostenean egindako ekintza kopurua eta diru-laguntzak zenbat herritarrengan izan duen eragina jaso beharko da batetik, eta, bestetik, lortutako helburuak justifikatu beharko dira.

**V. KAPITULUA**

PLANAREN KONTROLA ETA EBALUAZIOA

13. artikulua.

Alkateak kontrolatuko du plan hau betetzen dela berau indarrean dagoen bitartean. Zerbitzu bakoitzeko teknikariak kontrolatuko du, bestalde, bera buru den arloari dagozkion diru-laguntzak betetzen direla

14. artikulua.

Urtero Alkateak udal diru-laguntzen ondorioen laburpen txostena idatziko du eta Udalbatzarrari honen berri emango dio..

15. artikulua.

Planaren indarraldia amaituta, eta berria egin aurretik, Alkateak txostena aurkeztu beharko du Batzorde Orokorrean. Bertan, gutxienez, honakoak jaso beharko dira: Planaren betetze maila, lortu nahi ziren helburu eta eraginetan diru-laguntzen izan duten eraginkortasuna eta efizientzia eta ondorioak; eta horrekin batera, hurrengo Diru-laguntzen Plan Estrategikoa egiteko iradokizunak.

**VI.KAPITULUA**

FINANTZAKETA

16. artikulua.

Getariako Udalak ematen dituen diru-laguntzak Udal Aurrekontuen IV. Kapituluaren kontura izango dira. 2020ko aurreikuspenak: 357.166,03 €

MERKATARITZA: 46.710,03 euro

EUSKARA: 20.400 euro

GAI HUMANITARIOAK ETA GIZARTE EKINTZA: 39.635 euro

KULTURA: 182.821 euro

HEZKUNTZA: 19.000 euro

GAZTERIA: 2.000 euro

KIROLA: 35.700 euro

DEMOKRAZIAKO OINARRIZKO ESKUBIDEEN SUSTAPENA:

SENTSIBILIZAZIORAKO ETA GIZARTE ERALDAKETARAKO PROIEKTUENTZAKO DIRU LAGUNTZAK: 2.400 euro

BERDINTASUNA

EUSKAL HERRIA, NAZIOGINTZA

INGURUMENA

AUZOAK: 8.500 euro

|  |
| --- |
| ERANSKINA |
| LURRALDEA: | MERKATARITZA |
| Zk. | LANKIDETZA XEDEAREN DESKRIBAPENA | HARTZAILEA | EMATEAREN MODALITATEA | HELBURUAK | AURREKONTUA 2020 | AURREKONTU APLIKAZIOA |
| 1 | Tokiko merkataritzarako laguntzak | Babexa | Izenduna | Herriko merkataritza sustatzea. | 900,00 |  |
| 1’ | Tokiko merkataritzarako laguntzak | Hainbat | Lehia askea | Herriko merkataritza sustatzea: Covid-19aren ondorio ekonomikoei aurre egiteko herriko dendetan erabiltzeko erosketa-bonoak.. | 10.000,00 |  |

|  |  |
| --- | --- |
| HERRITARTASUNA: | EUSKARA  |
| Zk. | LANKIDETZA XEDEAREN DESKRIBAPENA | HARTZAILEA | EMATEAREN MODALITATEA | HELBURUAK | AURREKONTUA 2020 | AURREKONTU APLIKAZIOA |
| 2 | Euskara sustatzeko diru-laguntzak | Hainbat. | Lehia askea | Herritarren euskararen ezagutza bultzatzea eta areagotzea, eta herrian euskararen presentzia bermatzea. | 4.500,00 € |  |
| 3 | Euskarazko presentzia komunikabideetan bermatu.  | Urola-Kostao Hedabideak, S.L. | Hitzarmena. | Euskarazko komunikabideak eta herritarrengan euskaraz irakurtzeko ohitura sustatzea. | 3.500,00 € |  |
| 4 | Euskarazko presentzia komunikabideetan bermatu. | Artzape | Izenduna | Euskarazko komunikabideak eta herritarrengan euskaraz irakurtzeko ohitura sustatzea. | 12.000,00 € |  |
| 5 | Euskaldunen eskubideak aldarrikatu | Kontseilua | Izenduna | Euskararen hizkuntza-eskubideen urraketen aurrean lan egitea, eta hainbat ikerketa eta txosten idaztea. | 400,00 € |  |
| HERRITARTASUNA: | GAI HUMANITARIOAK ETA GIZARTE EKINTZA |
| Zk. | LANKIDETZA XEDEAREN DESKRIBAPENA | HARTZAILEA | EMATEAREN MODALITATEA | HELBURUAK | AURREKONTUA 2020 | AURREKONTU APLIKAZIOA |
| 6 | Diru-laguntzak, gizarte zerbitzuen alorrean ekintzak egingo dituzten elkarteei. | Hainbat (Gipuzkoako Arrantzale Zaharren Elkartea, Getariako Arrantzale Zaharren elkartea, Guraso Elkartea…) | Izendunak | Gizarte egoera berezietan dauden kolektiboak laguntzea. | 15.503,00 € |  |
| 7 | Herritarren ongizatea (defentsa, lankidetza…) bermatzen duten elkarteentzako diru-laguntzak. | Hainbat (Elan-Euskadi, Sahara…) | Izendunak | Garapenerako lankidetza programak antolatzeko eta diru laguntzak arautzea. Aipatu programak garapen bidean dauden herrialdeetako biztanleen baldintza sozio-ekonomikoak hobetzera eta Nazio Batuen Milurtekoaren garapen helburuak betetzera bideratuko dira, halaber, Getariako bizilagunen artean bertako eta nazioarteko elkartasuna bultzatzeko izango dira.  | 22.732,00 €  |  |
| 8 | Hondamendi-kasu bereziak |  | Zuzena | Aparteko gizarte laguntzak eskatzen duten egoerei erantzuna ematea (larrialdi egoerak, hondamen naturalak etab) | 1400,00 € |  |

|  |  |
| --- | --- |
| HERRITARTASUNA: | KULTURA |
| Zk. | LANKIDETZA XEDEAREN DESKRIBAPENA | HARTZAILEA | EMATEAREN MODALITATEA | HELBURUAK | AURREKONTUA 2020 | AURREKONTU APLIKAZIOA |
| 9 | Urtean zehar herrian musika emanaldiak sustatu | Udal Musika Banda | Hitzarmena | Urtean zehar, herrian musika-eskaintza zabalaz gozatzeko aukera izatea, eta herritarrei musikara hurbiltzeko aukera eskaintzea. | 13.821,00 € |  |
| 10 | Herrian musika eskola izatea sustatu | JS Elkano Musika Eskola | Hitzarmena | Musika eskolaren funtzionamendu gastuei aurre egin. | 158.000,00 |  |
| 11 | Herrian burutzen diren kultur jarduerak babestu | Gure Txeru | Izenduna | Urtean zehar, euskal kultura sustatzeko ekintzak gauzatzea: euskal dantzak, ohitura zaharrak, euskal pilota…. | 6.000,00 € |  |
| 12 | Urtean zehar herrian musika emanaldiak sustatu | San Salbador Abesbatza | Hitzarmena | Urtean zehar, herrian musika-eskaintza zabalaz gozatzeko aukera izatea, eta herritarrei musikara hurbiltzeko aukera eskaintzea. | 2.500,00 |  |
| 13 | Urtean zehar herrian musika emanaldiak sustatu | Gazte Alaiak Txistulari Taldea | Hitzarmena | Urtean zehar, herrian musika-eskaintza zabalaz gozatzeko aukera izatea, eta herritarrei musikara hurbiltzeko aukera eskaintzea. | 2.000,00 € |  |
| 15 | Herriko itsas gastronomia eta parrilla ezagutzen eta sustatzeko diru laguntza | Getariako Itsas Gastronomia Elkartea | Izenduna | Urtean zehar, herrian, bertakoei zein kanpokoei mendeetan zehar garatu eta mantendu den gastronomiaren ezaugarriak zabaltzea | 500 € |  |

|  |  |
| --- | --- |
| HERRITARTASUNA: | HEZKUNTZA |
| Zk. | LANKIDETZA XEDEAREN DESKRIBAPENA | HARTZAILEA | EMATEAREN MODALITATEA | HELBURUAK | AURREKONTUA 2020 | AURREKONTU APLIKAZIOA |
| 16 | Hezkuntza alorreko jarduerak babestea | Zanbuka Guraso Elkartea | Izenduna | 2019-2020 ikasturteko planean sartuta dauden jardueren proiektuak diruz laguntzea (E-1 kirol-proiektua, kirol-garraioa…) | 8.500,00 € |  |
| 17 | Hezkuntza alorreko jarduerak babestea | Herriko Guraso Elkartea | Izenduna | Herrian hezkuntza gaiekin osagarriak diren eskolaz kanpoko jarduerak sustatzea | 1.500,00 € |  |
| 18 | Hezkuntza alorreko jarduerak babestea | Urritza  | Hitzarmena | Herrian hezkuntza gaiekin osagarriak diren eskolaz kanpoko jarduerak sustatzea | 9.000,00 € |  |

|  |  |
| --- | --- |
| HERRITARTASUNA: | GAZTERIA |
| Zk. | LANKIDETZA XEDEAREN DESKRIBAPENA | HARTZAILEA | EMATEAREN MODALITATEA | HELBURUAK | AURREKONTUA 2020 | AURREKONTU APLIKAZIOA |
| 19 | Haurren aisialdiko laguntzak | Urritza | Izenduna | Urritzataldeak haurren aisialdirako antolatzen duen ekintzakburutzeko diru-laguntza arautzea. | 2.000,00 € |  |

|  |  |
| --- | --- |
| HERRITARTASUNA: | KIROLAK |
| Zk. | LANKIDETZA XEDEAREN DESKRIBAPENA | HARTZAILEA | EMATEAREN MODALITATEA | HELBURUAK | AURREKONTUA 2020 | AURREKONTU APLIKAZIOA |
| 20 | Diru-laguntzak ohiko kirol jardueretarako. | Hainbat. | Lehia askea | Oinarri hauen xedea irabazi-asmorik gabeko Kirol Talde, Erakunde edo Elkarteei diru-laguntzen emakida eskatzaileen arteko lehia bitartez arautzea da. Diru-laguntza ohiko kirol jarduerak garatzeko izango da, berariazko prestakuntzarako edo kirola sustatzeko. | 28.700,00 € |  |
| 21 | Herriko pilota txapelketa antolatu | Gure Txeru Elkartea | Zuzena | Herriko pilota txapelketa antolatzea. | 7.000,00 € |  |

|  |  |
| --- | --- |
| HERRITARTASUNA: | SENTSIBILIZAZIORAKO ETA GIZARTE ERALDAKETARAKO PROIEKTUENTZAKO DIRU LAGUNTZAK |
| Zk. | LANKIDETZA XEDEAREN DESKRIBAPENA | HARTZAILEA | EMATEAREN MODALITATEA | HELBURUAK | AURREKONTUA 2020 | AURREKONTU APLIKAZIOA |
| 22 | Egoera sozio-ekonomikoaren azterketa | Gaindegia | Izenduna | Euskal Herriko egoera ekonomiko eta sozialei buruzko ikerketak eta azterketak egitea. | 400,00 € |  |
| 23 | Eskubideen defentsa eta gizarte eraldaketa | Txikota Elkarte Soziala | Zuzena | Herrian kontsumo eta merkataritza eta herritarren eskubideen defentsa sustatzeko hitzaldiak eta ekitaldiak antolatzea. | 2000,00 € |  |

|  |  |
| --- | --- |
| HERRITARTASUNA: | AUZOAK |
| Zk. | LANKIDETZA XEDEAREN DESKRIBAPENA | HARTZAILEA | EMATEAREN MODALITATEA | HELBURUAK | AURREKONTUA 2020 | AURREKONTU APLIKAZIOA |
| 24 | Auzoei bizitza indartu | Hainbat auzo elkarte | Lehia askea | Auzo bizitza sustatu eta auzo elkarteen ekimenak lagundu | 8.500,00 € |  |

|  |  |
| --- | --- |
| LURRALDEA: | MERKATARITZA |
| Zk. | LANKIDETZA XEDEAREN DESKRIBAPENA | HARTZAILEA | EMATEAREN MODALITATEA | HELBURUAK | AURREKONTUA 2020 | AURREKONTU APLIKAZIOA |
| 25 | Tokiko merkataritzarako laguntzak | Getariako merkataritza eta ostalaritza alorretako establezimenduak. | Lehia librea | Covid-19aren ondoreneko errealitatearen bere biziraupena bermatzen laguntzea. | 35.810,03 |  |